Johann Heinrich Barth ( /b ɑːr θ , b ɑːr t / ; German: [baɐ̯t] ; An haife Shi a ranar 16 ga watan Fabrairu a shekara ta 1821 ya mutu a ranar 25 ga watan Nuwamban shekarar ta 1865) Ya kasan ce wani Bajamu shi ne mai bincike na Afirka kuma masani. Barth ana tsammanin yana ɗaya daga cikin manyan Turawan Turai masu bincike a Afirka, kamar yadda karatunsa na ilimi, ya iya magana da rubutu da harshen larabci, kuma yana koyon yarukan Afirka, da halayensa yana nufin cewa ya yi cikakken bayani game da al'adun da ya ziyarta. Ya kasance yana daga na farko don fahimtar amfani da tarihin baka na mutane, kuma ya tattara da yawa. Ya kulla abota da masu mulkin Afirka da kuma masana a tsawon shekaru biyar da ya yi a shekara ta (1850 da shekara ta 1855). Bayan mutuwar abokan Turai guda biyu, ya kammala tafiye-tafiyensa tare da taimakon ƴan Afirka. Bayan haka, ya rubuta kuma ya buga littatafin mujalladi biyar na tafiye-tafiyensa da Turanci da Jamusanci. Abu ne mai matuƙar mahimmanci ga malaman zamanin sa.